Diari Oficial de la Generalitat Valenciana


Sumari del DOGV 8936, del 25-10-2020 (2020/8862)

DECRET 14/2020, de 25 d'octubre, del president de la Generalitat, de mesures en la Comunitat Valenciana, com a conseqüència de la situació de crisi sanitària ocasionada per la Covid-19 i de la declaració de l'estat d'alarma activat pel Govern de la Nació.
---------------------------------------------------------------------------------------------------------------------------------------------------------------------------------------------------------------------------------------------------------------

### Versions

 07/01/2021 - Actualitat  21/12/2020 - 06/01/2021  Text inicial: 25/10/2020 - 20/12/2020 

### Dades del document

Número de DOGV
:   8936

Data del DOGV
:   25-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8862


Data del document
:   25-10-2020

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació
    * malaltia infecciosa
    * política sanitària
    * salut pública

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 07.01.2021 - 08.05.2021**

 

**Decret 14/2020, de 25 d'octubre, del president de la Generalitat, de mesures en la Comunitat Valenciana, com a conseqüència de la situació de crisi sanitària ocasionada per la Covid-19 i de la declaració de l'estat d'alarma activat pel Govern de la Nació.**

 

[**(DOGV núm. 8936 de 25.10.2020)**](https://dogv.gva.es/datos/2020/10/25/pdf/2020_8862.pdf) **Ref. 010802/2020**

 

 

Com a conseqüència de la situació d'emergència de salut pública ocasionada per la Covid-19, declarada pandèmia internacional per l'Organització Mundial de la Salut l'11 de març de 2020, el Govern ha declarat, mitjançant el Reial 25/10/20 Decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARSCoV-2, en tot el territori espanyol, a l'empara de l'article 116.2 de la Constitució i l'article 4 de la Llei orgànica 4/1981, d'1 de juny, dels estats d'alarma, excepció i setge.

Durant el període de vigència de l'estat d'alarma activat i les seues successives prórrogues, en cada comunitat autónoma i ciutat amb Estatut d'autonomia, l'autoritat competent delegada serà qui ostente la presidència de la comunitat autónoma o ciutat amb Estatut d'autonomia, en els termes establits en el Reial decret.

Les autoritats competents delegades queden habilitades per a dictar, per delegació del Govern de la Nació, les ordres, resolucions i disposicions per a l'aplicació del que es preveu en els articles 5 a 11.

L'article onze de Llei orgànica 4/1981, d'1 de juny, en el seu apartat a preveu la possibilitat que el decret de declaració de l'estat d'alarma acorde la limitació de la circulació o permanència de persones o vehicles en hores i llocs determinats, així com el seu condicionament al compliment de certs requisits.

L'estat d'alarma declarat pel Reial decret 926/2020, de 25 d'octubre estableix la limitació de la llibertat de circulació de les persones en horari nocturn durant el període comprés entre les 23.00 i les 06.00 hores, podent modular-se tal com disposa l'article 5: «L'autoritat competent delegada corresponent podrà determinar, en el seu àmbit territorial, que l'hora de començament de la limitació prevista en aquest article siga entre les 22.00 i les 00.00 hores i l'hora de finalització d'aquesta limitació siga entre les 5.00 i les 07.00 hores.

A fi de garantir l'eficaç gestió de l'emergència sanitària i contindre la propagació de la malaltia per Resolució de 24 d'octubre de 2020, de la consellera de Sanitat Universal i Salut Pública, es van acordar mesures addicionals excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 i s'adopten amb caràcter transitori en la Comunitat Valenciana, entre elles, mesures relatives a la circulació de persones, prohibint la circulació, deambulació i permanència en vies i espais d'ús públic de totes les persones entre les 00.00 hores i les 06.00 hores, amb excepció de la realització d'algunes activitats. Aquestes mesures van entrar en vigor en la Comunitat Valenciana a la 1.00h del dia 25 d'octubre de 2020, i la referida Resolució està pendent de ratificació pel Tribunal Superior de Justícia de la Comunitat Valenciana.

L'actual situació en l'àmbit de la Comunitat Valenciana, tal com es desprén dels informes tècnics elaborats per la Conselleria de Sanitat Universal i Salut Pública, consideren com a mesura idónia, necessària i proporcional la prohibició establida en la franja d'horari indicada en aquesta resolució.

Per tot aixó, d'acord amb l'habilitació establida en l'article 2, apartats 2 i 3, del Reial decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARSCoV-2, tenint en compte la valoració global d'indicadors sanitaris, epidemiológics, socials, económics i de mobilitat, i amb base en els informes de la Conselleria de Sanitat Universal i Salut Pública,

 

 

DECRET

 

 

**Article primer******[1]****

La limitació a la llibertat de circulació de les persones en horari nocturn, prevista en l’article 5 del Reial decret 926/2020, de 25 d’octubre, pel qual es declara l’estat d’alarma per a contindre la propagació d’infeccions causades pel SARS-COV2, serà entre les 22.00 i les 06.00 hores en tot el territori de la Comunitat Valenciana.

 

**Article segon**

Es manté en vigor i serà aplicable en l'àmbit territorial de la Comunitat Valenciana el contingut de la Resolució de 24 d'octubre de 2020, de la consellera de Sanitat Universal i Salut Pública, per la qual s'acorden mesures addicionals excepcionals en la Comunitat Valenciana, com a conseqüència de la situació de crisi sanitària ocasionada per la Covid-19, i en concret els apartats, primer i segon en relació a les mesures addicionals, excepcionals i mesures vigents.

 

 

Disposició Final única. Efectes

 

El present decret produirà plens efectes des del dia de la seua publicació en el *Diari Oficial de la Generalitat Valenciana*.

 

Contra el present decret es podrà interposar recurs contenciós administratiu en el termini de dos mesos a partir de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 de la Llei 29/1998, de 13 de juliol, reguladora de la jurisdicció contenciosa administrativa.

 

València, 25 d'octubre de 2020

 

 

El president de la Generalitat,

XIMO PUIG I FERRER

 

 

 

 

---

****[1]****L’article primer es modifica pel [**Decret 1/2021, de 5 de gener**](https://dogv.gva.es/va/eli/es-vc/d/2021/01/05/1/), del president de la Generalitat, pel qual es modifica l'horari nocturn de limitació de la llibertat de circulació de les persones, es prorroga la mesura de restricció de l'entrada i l'eixida de persones del territori de la Comunitat Valenciana, i es declara el confinament perimetral de diversos municipis (DOGV núm. 8989 de 05.01.2021) Ref. Base de dades 000117/2021. D’acord amb el que disposa l’apartat 2 de la disposició final única del Decret 1/2021, esta mesura mantindrà la vigència fins a les 23.59 hores del 31 de gener de 2021.